CELEX: 32007R0381
Language: et
Date: 2007-04-04 00:00:00
Title: Komisjoni määrus (EÜ) nr 381/2007, 4. aprill 2007 , millega muudetakse määrust (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid, ja määrust (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks

5.4.2007   
            
            
               ET
            
            
               Euroopa Liidu Teataja
            
            
               L 95/8
            
         
      KOMISJONI MÄÄRUS (EÜ) nr 381/2007,
   4. aprill 2007,
   millega muudetakse määrust (EÜ) nr 796/2004, millega kehtestatakse nõukogu määruses (EÜ) nr 1782/2003 (millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks) ette nähtud nõuetele vastavuse, toetuse ümbersuunamise ning ühtse haldus- ja kontrollisüsteemi rakendamise üksikasjalikud reeglid, ja määrust (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eelkõige selle artikli 52 lõiget 2 ning artikli 145 punkte c, d ja j,
   ning arvestades järgmist:
   
               (1)
            
            
               Ühtse otsemaksete kava raames kohaldatava abikõlbliku hektari määratlust, mis kehtestati määruse (EÜ) nr 1782/2003 artikliga 44, muudeti nõukogu määrusega (EÜ) nr 2012/2006 (2) nii, et nüüd on abikõlblik kogu oliivipuude alune maa-ala.
            
         
               (2)
            
            
               Vastavalt määruse (EÜ) nr 1782/2003 artiklile 20, mida on muudetud määrusega (EÜ) nr 2012/2006, on geograafilise informatsiooni süsteemi kasutamine oliivikasvatuse puhul vabatahtlik nende liikmesriikide jaoks, kes ei kohalda kõnealuse määruse IV jaotise peatükis 10b sätestatud oliivisalutoetust. Pärast kõnealust muudatust on asjakohane muuta komisjoni määruse (EÜ) nr 796/2004 (3) artiklit 12, mis käsitleb ühtse taotluse sisu seoses oliivimaatükkidega, ning komisjoni määruse (EÜ) nr 1973/2004 (4) XXIV lisa punkte 1 ja 3 seoses abikõlblike oliivipuude määratlusega ja abikõlblike hektarite arvu arvutamisega toetusõiguste kasutamiseks.
            
         
               (3)
            
            
               Määruse (EÜ) nr 796/2004 artikliga 33 kehtestatakse määruse (EÜ) nr 1782/2003 rakenduseeskirjad seoses kasvatatava kanepi tetrahüdrokannabinoolisisalduse kontrollimise tingimustega. Alates 2007. aastast lubatakse muuks otstarbeks kui kiu saamiseks toodetava kanepi puhul vastavalt määruse (EÜ) nr 1782/2003 III jaotise 4. peatükile kasutada maad ühtse otsemaksete kava raames. Seetõttu tuleks määruse (EÜ) nr 796/2004 artiklit 33 ja II lisa vastavalt kohandada.
            
         
               (4)
            
            
               Vastavalt määruse (EÜ) nr 796/2004 artikli 33 lõikele 2 on liikmesriigid komisjonile teatanud 2006. aastal külvatud kanepisortide tetrahüdrokannabinoolitaseme kindlaksmääramise analüüside tulemustest. Kõnealuseid tulemusi tuleb arvesse võtta, kui koostatakse nimekirja järgmistel turustusaastatel otsetoetuskõlblikest kanepisortidest ning nimekirja 2007/2008. turustusaastaks ajutiselt heakskiidetud sortidest. Tetrahüdrokannabinoolisisalduse kontrollimiseks tuleb teatavate sortide puhul kasutada menetlust B, mis on sätestatud määruse (EÜ) nr 796/2004 I lisas.
            
         
               (5)
            
            
               Alates 2007. aastast kohaldatakse määruse (EÜ) nr 1782/2003 IV jaotise 5. peatükis sätestatud energiakultuuride toetust ühtse pindalatoetuse kava kohaldavate uute liikmesriikide suhtes. Samuti tuleks seoses energiakultuuride toetusega kohaldada kõnealuste uute liikmesriikide suhtes teraviljade rühma reguleerivaid eeskirju.
            
         
               (6)
            
            
               Määruse (EÜ) nr 796/2004 artikli 6 lõige 3 tunnistati kehtetuks komisjoni määrusega (EÜ) nr 263/2006. (5) Seepärast tuleks vastavalt muuta määruse (EÜ) nr 1973/2004 artiklit 136.
            
         
               (7)
            
            
               Määrusega (EÜ) nr 270/2007 muudeti eeskirju, mis käsitlevad suhkrupeedi võimalikku kasutamist energiatoodete tootmiseks. Sellest tulenevalt on asjakohane vastu võtta samasugused tingimused kõnealuste taimede kasvatamise kohta maal, millel on õigus saada tootmisest kõrvalejätmisega kaasnevaid soodustusi.
            
         
               (8)
            
            
               Määrusi (EÜ) nr 796/2004 ja (EÜ) nr 1973/2004 tuleks seetõttu vastavalt muuta.
            
         
               (9)
            
            
               Määrustega (EÜ) nr 953/2006, (6) (EÜ) nr 2012/2006 ja (EÜ) nr 270/2007 kehtestatud muudatusi kohaldatakse alates 1. jaanuarist 2007. Sellest tulenevalt tuleks käesoleva määrusega ettenähtud vastavaid muudatusi kohaldada samast kuupäevast.
            
         
               (10)
            
            
               Käesolevas määruses sätestatud meetmed on kooskõlas otsetoetuste korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 796/2004 muudetakse järgmiselt.
   
               1.
            
            
               Artikli 12 lõike 3 teine lõik asendatakse järgmisega:
               “Liikmesriikides, kes lisavad määruse (EÜ) nr 1782/2003 artikli 20 kohasesse põllumajanduslike maatükkide identifitseerimissüsteemi oliivikasvatust käsitleva geograafilise informatsiooni süsteemi, sisaldab põllumajandustootjale seoses oliivimaatükkidega edastatav graafiline materjal iga oliivimaatüki puhul abikõlblike oliivipuude arvu ja nende paiknemist maatükil, samuti oliivisalu pindala oliivisaluhektarites (GIS-ha) kooskõlas määruse (EÜ) nr 1973/2004 XXIV lisa punktiga 3.”
            
         
               2.
            
            
               Artikli 33 lõigete 4 ja 5 esimeses ja teises lõigus jäetakse välja sõnad “kiu tootmiseks kasvatatavad”.
            
         
               3.
            
            
               II lisa asendatakse käesoleva määruse lisas esitatud tekstiga.
            
         Artikkel 2
   Määrust (EÜ) nr 1973/2004 muudetakse järgmiselt.
   
               1.
            
            
               Artikkel 136 asendatakse järgmisega:
               “Artikkel 136
               Määruse (EÜ) nr 796/2004 kohaldamine
               Ilma et see piiraks määruse (EÜ) nr 1782/2003 artikli 143b lõike 6 kolmanda lõigu kohaldamist, kohaldatakse ühtse pindalatoetuse kava suhtes määrust (EÜ) nr 796/2004, välja arvatud kõnealuse määruse artikkel 7, artikli 8 lõike 2 punktid b ja c, artikli 12 lõike 1 punkt c ja lõige 2, artikli 13 lõiked 2–8, artikli 14 lõiked 2 ja 3, artiklid 16 ja 17, artikli 21 lõige 3, artikli 24 lõike 1 punktid b, d ja e, artikli 26 lõike 1 punktid a, b ja c ning lõike 2 punktid b, c ja d, artikli 27 lõike 2 punktid g, h, i ja j, artikli 28 lõike 1 punkt d, artikli 30 lõige 3, artikkel 31, artiklid 34–40, artikli 49 lõige 2, artikli 50 lõiked 2, 4, 5 ja 6, artiklid 51–64, artikkel 69 ja artikli 71 lõige 1.”
            
         
               2.
            
            
               Artikli 143 lõike 2 punkt a asendatakse järgmisega:
               
                           “a)
                        
                        
                           kõiki suhkrupeedi vahesaadusi kasutatakse energiatoodete tootmiseks ning kõiki suhkrut sisaldavaid kaas- ja kõrvalsaadusi kasutatakse kooskõlas määrusega (EÜ) nr 318/2006;”
                        
                     
         
               3.
            
            
               XXIV lisa muudetakse järgmiselt:
               
                           a)
                        
                        
                           punkti 1 alapunkti b lisatakse järgmine lõik:
                           “Kõik istutatud oliivipuud sobivad määruse (EÜ) nr 1782/2003 artikli 44 (toetusõiguste kasutamine) kohaste abikõlblike hektarite arvu arvutamiseks.”
                        
                     
                           b)
                        
                        
                           punkti 3 neljas lõik asendatakse järgmisega:
                           “Sama lähenemisviisi kohaldavad liikmesriigid, kes lisavad määruse (EÜ) nr 1782/2003 artikli 20 kohasesse põllumajanduslike maatükkide identifitseerimissüsteemi oliivikasvatust käsitleva geograafilise informatsiooni süsteemi määruse (EÜ) nr 1782/2003 artikli 44 (toetusõiguste kasutamine) kohaste abikõlblike hektarite arvu arvutamiseks.”
                        
                     
         Artikkel 3
   Käesolev määrus jõustub selle Euroopa Liidu Teatajas avaldamise päeval.
   Artikli 1 lõikeid 1 ja 2 ning artiklit 2 kohaldatakse alates 1. jaanuarist 2007.
   Artikli 1 lõiget 3 kohaldatakse alates 2007/2008. turustusaastast.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 4. aprill 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  ELT L 270, 21.10.2003, lk 1. Määrust on viimati muudetud määrusega (EÜ) nr 2013/2006 (ELT L 384, 29.12.2006, lk 13).
   
      (2)  ELT L 384, 29.12.2006, lk 8.
   
      (3)  ELT L 141, 30.4.2004, lk 18. Määrust on viimati muudetud määrusega (EÜ) nr 2025/2006 (ELT L 384, 29.12.2006, lk 81).
   
      (4)  ELT L 345, 20.11.2004, lk 1. Määrust on viimati muudetud määrusega (EÜ) nr 270/2007 (ELT L 75, 15.3.2007, lk 8).
   
      (5)  ELT L 46, 16.2.2006, lk 24.
   
      (6)  ELT L 175, 29.6.2006, lk 1.
   
      LISA
      
         
            “II LISA
            OTSETOETUSKÕLBLIKUD KANEPISORDID
            a)   Kanepisordid
            
                         
                     
                     
                        Beniko
                     
                  
                         
                     
                     
                        Carmagnola
                     
                  
                         
                     
                     
                        CS
                     
                  
                         
                     
                     
                        Delta-Llosa
                     
                  
                         
                     
                     
                        Delta 405
                     
                  
                         
                     
                     
                        Dioica 88
                     
                  
                         
                     
                     
                        Epsilon 68
                     
                  
                         
                     
                     
                        Fedora 17
                     
                  
                         
                     
                     
                        Felina 32
                     
                  
                         
                     
                     
                        Felina 34 – Félina 34
                     
                  
                         
                     
                     
                        Ferimon – Férimon
                     
                  
                         
                     
                     
                        Fibranova
                     
                  
                         
                     
                     
                        Fibrimon 24
                     
                  
                         
                     
                     
                        Futura 75
                     
                  
                         
                     
                     
                        Juso 14
                     
                  
                         
                     
                     
                        Kompolti
                     
                  
                         
                     
                     
                        Red Petiole
                     
                  
                         
                     
                     
                        Santhica 23
                     
                  
                         
                     
                     
                        Santhica 27
                     
                  
                         
                     
                     
                        Silesia
                     
                  
                         
                     
                     
                        Uso-31
                     
                  b)   2007/2008. turustusaastaks heakskiidetud kanepisordid
            
                         
                     
                     
                        Bialobrzeskie
                     
                  
                         
                     
                     
                        Chamaeleon (1)
                        
                     
                  
                         
                     
                     
                        Cannakomp
                     
                  
                         
                     
                     
                        Denise (2)
                        
                     
                  
                         
                     
                     
                        Diana (2)
                        
                     
                  
                         
                     
                     
                        Fasamo
                     
                  
                         
                     
                     
                        Fibriko TC
                     
                  
                         
                     
                     
                        Kompolti hibrid TC
                     
                  
                         
                     
                     
                        Lipko
                     
                  
                         
                     
                     
                        Tiborszállási (1)
                        
                     
                  
                         
                     
                     
                        UNIKO-B
                     
                  
                         
                     
                     
                        Zenit (2)
                        
                     
                  
      
      
         (1)  2007/2008. turustusaastal kasutatakse I lisas sätestatud menetlust B.
      
         (2)  Komisjoni otsusega 2007/69/EÜ (ELT L 32, 6.2.2007, lk 167) lubatud üksnes Rumeenias.”